29.3.2011 Jurnalul Oficial al Uniunii Europene L 81/3 DECIZIA CONSILIULUI din 25 februarie 2011 privind modalitățile de renegociere a Acordului monetar între Guvernul Republicii Franceze, în numele Comunității Europene, și Guvernul Alteţei Sale Serenisime Prinţul de Monaco (2011/190/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 219 alineatul (3), având în vedere recomandarea Comisiei Europene, având în vedere avizul Băncii Centrale Europene, întrucât: (1) De la data introducerii monedei euro, competența în materie de chestiuni monetare și de curs de schimb revine Uniunii. Revine Consiliului să stabilească modalitățile de negociere şi încheiere a acordurilor privind chestiunile monetare şi de regim valutar. La 26 decembrie 2001, a fost încheiat Acordul monetar între Guvernul Republicii Franceze, în numele Comu- nității Europene, și Guvernul Alteţei Sale Serenisime Prințul de Monaco (!) („acordul”). Franța întreţine de vreme îndelungată relații monetare cu Principatul Monaco (,„Monaco”), reflectate în diverse instrumente juridice. Instituţiile financiare localizate în Monaco au dreptul de a accesa facilitățile de refinanțare ale Banque de France şi participă la anumite sisteme de plată franceze în aceleași condiții ca băncile franceze. În cadrul concluziilor sale din 10 februarie 2009, Consiliul a invitat Comisia să revizuiască acordurile monetare existente și să ia în considerare eventuale creşteri ale plafoanelor la emisiunile de monedă. În Comunicarea privind funcționarea acordurilor monetare cu Monaco, San Marino și Vatican, Comisia a concluzionat că acordul, în forma sa actuală, trebuie modificat, în vederea asigurării unei abordări mai coerente în ceea ce priveşte relațiile dintre Uniune şi țările care au semnat un acord monetar. Prin urmare, acordul ar trebui renegociat, în vederea ajustării plafonului pentru emisiunea de monede, a alegerii unei jurisdicții pentru soluţionarea unui eventual litigiu și a adaptării formatului acordului la noul format () JO L 142, 31.5.2002, p. 59. comun al acordurilor monetare. Acordul ar trebui să rămână în vigoare până la renegocierea unui nou acord între părți, ADOPTĂ PREZENTA DECIZIE: Articolul 1 Franța informează Monaco în privința necesității modificării în cel mai scurt timp a acordului şi îşi exprimă disponibilitatea pentru renegocierea dispozițiilor relevante ale acordului. Articolul 2 În cadrul renegocierii acordului, Uniunea urmăreşte efectuarea următoarelor modificări: (a) (d) Acordul renegociat se încheie între Uniune, reprezentată de Guvernul Republicii Franceze şi de Comisie, și Guvernul Alteţei Sale Serenisime Prințul de Monaco. Metoda de stabilire a plafonului emisiunii de monedă euro în Monaco trebuie revizuită. Noul plafon se va calcula prin utilizarea unei metode care va combina o parte fixă menită să evite speculația numismatică excesivă a monedelor din Monaco prin satisfacerea cererii de pe piața colecţionarilor de monedă şi o parte variabilă, calculată ca numărul mediu de monede emise pe cap de locuitor în Franța în anul n-l, înmulțit cu numărul de locuitori din Monaco. Fără a aduce atingere emisiunii de monede destinate colecţionarilor, acordul renegociat stabileşte proporția minimă de monede euro pe care Principatul Monaco urmează să le introducă în circulație la valoarea nominală la 80 % din emisiunea anuală de monedă euro. Curtea de Justiţie a Uniunii Europene („Curtea de Justiție”) este aleasă ca organism de soluționare a litigiilor care pot fi generate de aplicarea acordului. În cazul în care Uniunea ori Monaco este de părere că cealaltă parte nu şi-a îndeplinit o obligație care îi revine în temeiul acordului renegociat, aceasta sau acesta poate să sesizeze Curtea de Justiţie în acest sens. Hotărârea Curţii de Justiție are caracter obli- gatoriu asupra părților, care vor lua toate măsurile necesare pentru a se conforma acestei hotărâri într-un termen care urmează a fi stabilit de Curtea de Justiție în respectiva hotărâre. În cazul în care Uniunea ori Monaco nu iau măsurile necesare pentru a se conforma hotărârii în termenul stabilit, cealaltă parte poate rezilia de îndată acordul renegociat. Forma acordului renegociat se adaptează.